stanford-oval/wikipedia huggingface dataset:
Karl Gottlieb von Windisch
Tuotanto > Kirjat

Hanswurst. Ein Lustspiel in einem Aufzuge. Bratislava, 1761
Der vernünftige Zeitvertreiber. Bratislava, 1770
Politische, geographische und historische Beschreibung des Königreichs Hungarn. Bratislava, 1772 (Anonym ersch.)
Kurzgefasste Geschichte der Ungarn von den ältesten, bis auf die itzigen Zeiten... Bratislava, 1778
Geographie des Königreichs Ungarn. Mit Kupfern und 2 illuminirten Karten. 2. volumes, Bratislava, 1780
Betrachtung über den Tod Ihro Majestät Maria Theresia vor einer Versammlung, von einem Ungar. Bratislava, 1780
Briefe über den Schachspieler des Hrn. von Kempelen nebst drey Kupferstichen die diese berühmte Maschine vorstellen, published by Chr. von Mechel, Bratislava, 1783
Geographie und Geschichte des Königreichs Ungarn für Juden. 3. edition. Bratislava, 1785
Sammlung christlicher Lieder und Gesänge zum Gebrauche evangelischer Religionsverwandten. Bratislava, 1785
Neues Gesang- und Gebetbuch zum gottesdienstlichen Gebrauche der evangelischen Gemeinde in Pressburg. Bratislava, 1788
Geographie des Grossfürstenthums Siebenbürgen. Bratislava, 1790
Beschreibung der Feierlichkeiten bei der Krönung Seiner Kaiserl. Majestät Leopold des Zweiten zum ungarischen König den 15. Novemb. 1790. Bratislava
Aiheesta muualla

Kurzbiographie von K. G. Windisch im Ungarischen Biographischen Lexikon (unkariksi)
Biographie von K. G. Windisch mit ausführl. Werkverzeichnis und Verzeichnis der älteren Quellen. In: J. Szinnyei: Magyar írók élete és munkái. I-XIV. Budapest, 1891-1914 (unkariksi)
Kenza Dali

Kenza Dali vuonna 2016.
Kenza Dali (s. 31. heinäkuuta 1991 Sainte-Colombe) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa 26. heinäkuuta 2022 mennessä 45 ottelua ja tehnyt niissä yhdeksän maalia.
Dali on pelannut kesästä 2019 alkaen Englannissa. Hän edusti kausina 2019–2021 Superliigassa West Ham Unitedia ja siirtyi sitten Evertoniin. Ranskan pääsarjassa hän on edustanut Lyonia, Rodezia, Paris Saint-Germainia, Lilleä ja  Dijonia.
Dali pelasi Ranskan naisten maajoukkueessa ensimmäisen kerran elokuussa 2014 Unkaria vastaan. MM-kilpailuissa 2015 hän tuli vaihdosta kentälle ensimmäisessä alkulohko-ottelussa Englantia vastaan ja pelasi avauskokoonpanossa toisessa alkulohko-ottelussa Kolumbiaa vastaan. EM-kilpailuissa 2022 hän tuli vaihdosta kentälle ensimmäisessä alkulohko-ottelussa Italiaa vastaan.
Kattelus

Kattelus on vuoden 1997 Asuntomessujen pääalueeksi rakennettu asuinalue Raisiossa Kaanaan kaupunginosassa. Katteluksen eteläreunalla on Raisionlahdentie eli kantatie 40, länsipuolella peltoa ja niitä halkova Järvenoja joka myös erottaa Katteluksen pohjoispuolen Jaakkolan asuinalueesta, länsipuolella on Raisionlahti ja välissä Kaanaanrannan uusi asuinalue.
Ennen asuntomessualuetta paikalla oli kolme omakotitaloa, Kaanaan koulu ja päiväkoti, urheilukenttä sekä muutamia teitä. Kukkulavuorella sijaitsi asuntomessuja varten rakennettu suuri näkötorni, jonka yläosa muistutti linnunpesää. Torni kuitenkin tuhoutui tuhopoltossa toukokuussa 2012.
Vuonna 2007 Katteluksen alueella (asuntomessualue ja uusi Akselinpihan rivitaloalue) ja asuntomessualueen jälkeen rakennetulla Katteluksen ja Raisionlahden väliin jäävällä Kaananrannalla asui yhteensä noin 350 ihmistä. Asuntomessualueen pohjoispuolelle on rakenteilla 22 hehtaarin Katteluksenmetsän omakotitaloalue 50 talolle. Katteluksen heikkouksina on pidetty huonoa julkista liikennettä ja vähäisiä palveluita sekä Raisionlahdentien liikennemelua, jota tosin vähentävät meluvallit.
Asuntomessualue

Pinta-alaltaan noin 18 hehtaarin asuntomessualueen asunto- ja aluesuunnittelu perustuu avoimeen arkkitehtikilpailuun, joka järjestettiin vuonna 1994. Kilpailuun osallistui 76 ehdotusta, ja voittajaksi valittiin raisiolaisen Pekka Mäen kilpailutyö ”Tikkua laudalla”. Kilpailutyössä rakennukset ja tontit levittäytyvät viuhkamaisina ja säteittäisinä kukkulan ympärille. Kilpailutyötä ei kuitenkaan toteutettu sellaisenaan, mutta perusrakenne pistokatuineen toteutui. Alueelle rakennettiin seitsemän kerrostaloa, 15 paritaloa ja 25 omakotitaloa. Alue muodostuu talokortteleista, joita reunustaa pihakatujen ja pihapiirien jäsentämät porttit ja aidat. Alueelle rakennettiin muun muassa savitalo, moderneja funkkistaloja ja rakennusten kosteussuojauksessa käytettiin uudenlaisia tekniikoita. Kerrostaloista neljä on ulkoseiniltään puurakenteisia, mutta niiden pystyrunko on betonielementtiä ja välipohjat paikallavalettua betonia. Kolme muuta kerrostaloa ovat niin sanottuja kolmannen sukupolven puukerrostaloja joiden rungot, kantavat rakenteet, välipohjat ja julkisivut ovat puusta.
Asuntomessujen teemoina olivat luonnonmukainen viherrakentaminen, luonnonmukainen valaistus sekä turvallinen ja terveellinen asuinympäristö. Alue suunniteltiin luonnonmukaisena asuinympäristönä, jossa luontoa pyrittiin säästämään erityisesti kunnallistekniikan ja maiseman suunnittelussa. Esimerkiksi viemärilinjat rakennettiin katujen alle ja kaavamääräyksissä määriteltiin piha-alueiden osat, jotka on säilytettävä luonnontilassa. Alueelle istutettiin myös kanervaa ja mustikanvarpuja nurmikoiden ja erikoisistutusten sijaan.
Asuntomessuilla vieraili 205 000 kävijää ja 170 asunnosta 59 oli näyttelykohteina. Asuntomessujen sivukohteina olivat Katteluksen viereinen Viheriäisten 1950-luvulla rakennetun kerrostalon peruskorjaus ja Merimaskussa ekologinen Merimaskun Saaristolaiskylä.
Aiheesta muualla

Heikkinen, Pauli & Savolainen, Päivi: Olipa kerran asuntomessut. (Kaanaan asuinalueen paikallislehti) Kaanaanmaa, 2012, nro 1, s. 4–5.  Raisio:  Kaanaan omakotiyhdistys. ISSN 2342-4443, verkkojulkaisu ISSN 2342-4451.  Artikkelin verkkoversio. Viitattu 4.2.2015.
Kamennoje (järvi Bežanitsyn piirissä)

| Kamennoje Каменное |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Bežanitsyn piiri
Koordinaatit:  56°40′54″N, 29°27′53″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kopytovkan valuma-alue
Laskujoki:  Kamenka Kopytovkaan
Järvinumero:  01030000111102000025779
Mittaustietoja
Pinnankorkeus:  209 m  mpy. 
Pituus:  3,4 km 
Leveys:  1,7 km 
Pinta-ala:  3,576 km² 
Tilavuus:  0,031 km³ 
Keskisyvyys:  8,6 m 
Suurin syvyys:  28,6 m 
Valuma-alue:  39 km² 
Saaria:  5 
 fiKamennoje 
Kamennoje (ven. Каменное) on järvi Luoteis-Venäjällä Pihkovan alueen Bežanitsyn piirissä. Järven nimi viittaa kiviseen järveen . Järvi sijaitsee Bežanitsyn ylängön tunnetulla järvialueella.
Maantietoa

Järvi on 3,4 kilometriä pitkä, 1,7 kilometriä leveä ja sen pinta-ala on 3,576 neliökilometriä eli 358 hehtaaria. Sen keskisyvyys on 8,6 metriä ja syvänteessä on 28,6 metriä vettä. Järvi on keskeltä alle 250 metriä leveä, kun itä- ja länsipuolelta työntyy kaksi niemeä lähelle toisiaan. Järvellä on viisi saarta, joiden yhteispinta-ala on 11,1 hehtaaria. Ne sijaitsevat järven eteläosassa. Suurin saari on yli 450 metriä pitkä metsäsaari ja sen vieressä sijaitsee toiseksi suurin saari, joka on 300 metriä pitkä metsäsaari. Muut saaret ovat pieniä luotoja. Järven pohjoisosan koillispäässä sijaitsee eristäytynyt lahti, jonka lahdensuu on 100 metriä leveä ja lahti on yli 500 metriä pitkä. Viereisen järven Velikaja Vodan laskuoja laskee lahdenpohjukkaan.
Luontoarvoja

Järvessä elää lahna, salakka, sorva, muikku, hauki, pasuri, säyne, karppi, pasuri, made, simppu, suutari, toutain, mutakala, rantanuoliainen ja törö,  sekä joitakin Rutilus-suvun kaloja ja jonkin verran jokirapua.
Järven ympäristössä on metsämaata ja niittyjä. Järvenpohja on kivinen, jonka hiekkapohjalle on kertynyt mutaa. Myös rannat ovat kivisiä hiekkarantoja.
Vesistösuhteita

Kamennoje sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven eteläosan kaakkoispään lahteen laskee idästä tuleva oja, joka on Terehovon (ven. Терехово) laskuoja. Eteläosan lounaispäähän laskee Sivstevskojeen (ven. Сивцевское) laskuoja. Järven valuma-alueen koko on lähteestä riippuen 42,7  tai 39 neliökilometriä . Järven oma laskuoja Kamenka (ven. Каменка) lähtee eteläosan länsirannasta. Kamenka virtaa Kamenetsin (ven. Каменец) läpi ja yhtyy sen jälkeen Kopytovkaan neljän kilometrin päässä.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Karel Jarolím

| Henkilötiedot |
| --- | --- | --- |
Syntymäaika: 23. elokuuta 1956 (ikä 68)
Syntymäpaikka: Čáslav, Tšekkoslovakia
Seura
Seura: -
Tehtävä: Päävalmentaja
Seurat
| Vuodet | Seura | O (M) |
| 1971–1977 1977–1978 1978–1979 1979–1980 1980–1987 1987–1990 1990–1991 1991–1992 1992 1993–1994 1994–1995 |  VCHZ Pardubice  SK Slavia Praha  Dukla Praha  Dukla Tábor  SK Slavia Praha  FC Rouen  Amiens SC  SK Slavia Praha  FK Viktoria Žižkov  Svarc Benešov  Bohemians Praha |  |
Maajoukkue
| 1982–1987 |  Tšekkoslovakia | 13 (2) |
Valmennusura
1997–1998 1999–2000 2000–2001 2001–2003 2003–2005 2005–2010 2010 2010–2011 2011–2013 2013 2014–2016 2016–2018 2020–2022:  Dukla Příbram  SK Slavia Praha (apuv.)  SK Slavia Praha  RC Strasbourg (apuv.)  1. FC Slovácko  SK Slavia Praha  SK Slavia Praha  ŠK Slovan Bratislava  Al-Ahli SC  Al-Wahda SC  FK Mladá Boleslav  Tšekki  FK Mladá Boleslav
Karel Jarolím (s. 23. elokuuta 1956) on tšekkiläinen jalkapallovalmentaja ja entinen keskikenttäpelaaja.
Jarolímin pojat Lukáš ja David ovat myös entisiä ammattilaisjalkapalloilijoita.
Ura

Jarolím teki mittavan pelaajauran Tšekkoslovakian pääsarjassa, jossa hän pelasi 275 ottelua. Hän edusti useita eri seuroja 24 vuotta kestäneen pelaajauransa aikana. Hän voitti maan mestaruuden Dukla Prahan joukkueessa vuonna 1979 ja Intercupin SK Slavia Prahassa 1986 sekä 1992. Jarolím lopetti pelaajauransa 39-vuotiaana Bohemians Prahassa vuonna 1995.
Valmennusuransa Jarolím Dukla Příbramissa heinäkuussa 1997. Hänen johdollaan Tšekin liigaan noussut seura säilytti sarjapaikkansa sijoittuen kolmanneksitoista. Jarolím jätti seuran kauden päätteeksi. Hänen oltuaan vuoden sivussa valmennustehtävistä hänestä tuli kesällä 1999 SK Slavia Prahan apulaisvalmentaja. František Cipron saatua potkut Jarolímista tuli marraskuussa 2000 seuran päävalmentaja.
Kesällä 2001 Jarolím jätti Slavian päävalmentajan tehtävät ja siirtyi Ivan Hašekin apulaisvalmentajaksi RC Strasbourgiin. Hän valmensi seurassa kaksi kautta kunnes palasi kotimaahansa päävalmentajaksi 1. FC Slováckoon. Jarolímin johdolla seura eteni yllättäen Tšekin cupin loppuotteluun 2005, mutta hävisi mestaruuden FC Baník Ostravalle 2–1. Menestys vakuutti SK Slavia Prahan, joka palkkasi Jarolímin toistamiseen päävalmentajaksi. Jarolímin johdolla Slavia voitti liigamestaruuden 12 vuoden tauon jälkeen kaudella 2007/08 ja uusi mestaruutensa vuotta myöhemmin. Menestyksen myötä Jarolím valittiin maan parhaaksi jalkapallovalmentajaksi. Hän jätti Slavian maaliskuussa 2010 kehnojen tulosten vuoksi, mutta palasi seuraan jo heinäkuussa. Kolmas pesti jäi kuitenkin lyhyeksi, sillä Jarolím erosi tehtävästään syyskuussa 2010. Kaksiviikkoa eronsa jälkeen hänestä tuli slovakialaisseura ŠK Slovan Bratislavan päävalmentaja. Jarolím käänsi Slovan Bratislavan kehnon kauden ja luotsasi joukkueen lopulta Slovakian mestariksi 2010/11. Hän jätti seuran elokuussa 2011 ja siirtyi Saudi-Arabiaan Al-Ahlin päävalmentajaksi.
Jarolím menestyi Al-Ahlin valmentajana ja johdatti joukkueen King’s Cupin voittoon sekä Aasian Mestarien liigan finaaliin 2012. Maaliskuussa 2013 seura erotti menestysvalmentajansa, kun seuran menestys Saudi-Arabian liigassa ei tyydyttänyt seurajohtoa. Heinäkuussa 2013 hän palasi valmennustehtäviin Al-Wahdan päävalmentajana. Seurajohto ei ollut tyytyväinen seuran esityksiin Jarolímin alaisuudessa ja hän sai potkut marraskuussa 2013.
Tammikuussa 2014 Jarolím palasi valmentajaksi kotimaahansa FK Mladá Boleslaviin. Heinäkuussa 2016 kerrottiin, että Jarolím aloittaa elokuun alussa Tšekin jalkapallomaajoukkueen päävalmentajana. Hän jatkaa Mladán päävalmentajana elokuun puoliväliin saakka luotsaten seuraansa Eurooppa-liigan karsintaotteluissa. Jarolímin johdolla Tšekki ei selvinnyt MM-lopputurnaukseen 2018. Hän sai potkut syyskuussa 2018, kun Tšekki koki historiansa suurinumeroisimman tappion Venäjälle maalein 5-1.
Joulukuussa 2020 Jarolím palasi FK Mladá Boleslavin päävalmentajaksi. Hän luotsasi seuran kauden päätteeksi Tšekin liigassa sijalle 11. Tulokset olivat heikkoja kaudella 2021/22 ja seurajohto erotti Jarolímin helmikuussa 2022.
Meriitit > Pelaajana

Tšekkoslovakian mestaruus: 1979
Intercup (2): 1986, 1992
Meriitit > Valmentajana

Tšekin mestaruus (2): 2008, 2009
Slovakian mestaruus: 2011
King Cup of Champions: 2012
Aasian Mestarien liiga
Hopeaa: 2012
Tšekin vuoden valmentaja: 2008
(2): 2008, 2009
Aiheesta muualla

The profile for Karel Jarolim Transfermarkt.co.uk.
| 0 | 1 | 2 |
| --- | --- | --- |
| Edeltäjä: Karel Brückner | Tšekin vuoden jalkapallovalmentaja 2008 | Seuraaja: František Komňacký |
| 0 | 1 | 2 |
| --- | --- | --- |
| Edeltäjä: Vítězslav Lavička | Rudolf Vytlačil -palkinto 2008, 2009 | Seuraaja: František Komňacký |
| 0 | 1 | 2 |
| --- | --- | --- |
| Edeltäjä: František Cipro Josef Csaplár František Cipro | SK Slavia Prahan päävalmentaja 1/2000–2001 2005–3/2010 7–9/2010 | Seuraaja: Josef Bešice František Cipro Michal Petrouš |
| 0 | 1 | 2 |
| --- | --- | --- |
| Edeltäjä: Jozef Jankech | ŠK Slovan Bratislavan päävalmentaja 11/2010–8/2011 | Seuraaja: Vladimír Weiss |
| 0 | 1 | 2 |
| --- | --- | --- |
| Edeltäjä: Josef Hickersberger | Al-Wahdan päävalmentaja 7–11/2013 | Seuraaja: José Peseiro |
| 0 | 1 | 2 |
| --- | --- | --- |
| Edeltäjä: Pavel Vrba | Tšekin jalkapallomaajoukkueen päävalmentaja 8/2016–9/2018 | Seuraaja: Jaroslav Šilhavý |
Kissteria

| Kissteria |
| --- | --- |
Tyyli:  tosi-tv
Kestoaika:  30 min
Luoja(t):  Kiss
Pääosissa:  Gene Simmons Paul Stanley Tommy Thayer Eric Singer
Alkuperämaa:   Yhdysvallat
Verkko:  ei tiedossa
Esitetty:  2009 – jatkuu edelleen
Jaksoja:  ei tiedossa
Kisteria on yhdysvaltalainen Kiss-rockyhtyeen ympärille keskittyvä televisiosarja. Sarjassa seurataan yhtyeen kiertue-elämää, ja yhden jakson kesto on oletettavasti noin 30 minuuttia. Sarjan pääosissa esiintyvät yhtyeen jäsenet (Gene Simmons, Paul Stanley, Tommy Thayer sekä Eric Singer), sekä kiertueväkeä. Sarjassa nähdään todennäköisesti myös pätkiä Kissistä studiossa levynteossa.
Kantalukujärjestelmä

Kantalukujärjestelmä on lukujärjestelmä, jossa luku esitetään yksikäsitteisessä muodossa kertoimen ja kantaluvun eri potenssien tulona. Luvun esitysmuodossa kirjoitetaan näkyviin vain potenssien kertoimet ja jätetään potenssimerkinnät pois, jotta merkintä olisi tiivis ja helppokäyttöinen.
Esitysmuotoa kutsutaan kantaluvun paikkamerkinnäksi, sillä merkinnässä jokainen numero liittyy sijaintinsa mukaan tiettyyn kantaluvun potenssiin.
Johdanto

Jos paikkamerkinnässä käytetään kantalukuna lukua 10, tarkoittaa luvun paikkamerkintä "1234" lukua, joka saadaan laskemalla 1•103 + 2•102 + 3•101 + 4•100. Tämä merkitään ilmaisemalla samalla merkinnän kantaluku oikeassa alakulmassa eli 123410.
Jos käytetään kantalukua 5, tarkoittaa paikkamerkintä "233" lukua 2•52 + 3•51 + 3•50. Tämä merkitään 2335 = 6810.
Kantaluvun ollessa 10, ilmaistaan murto-osat käyttäen 0,1 =  {\tfrac {1}{10}}=10^{-1}, 0,01 =  {\tfrac {1}{100}}={\tfrac {1}{10^{2}}}=10^{-2},0,001={\tfrac {1}{1000}}={\tfrac {1}{10^{3}}}=10^{-3} ja niin edelleen. Kantaluvun negatiivinen eksponentti tarkoittaa potenssilaskennassa kantaluvun käänteislukua. Käänteisluvut ovat yksikkömurtolukuja, joilla murto-osat voidaan ilmaista. Paikkamerkintä 0,23410 tarkoittaa 2•10-1 + 3•10-2 + 4•10-3.
Kantaluvun ollessa 5, tarkoittaa 0,2345 = 2•5-1 + 3•5-2 + 4•5-3 = 0,55210.
Luvun esitys kantalukujärjestelmässä

Lukujärjestelmässä, jonka kantaluku on (ykköstä suurempi) positiivinen luku k, mikä tahansa luku x ilmaistaan kantaluvun k potenssien summana
missä indeksi i saa kaikki kokonaislukuarvot ja luvun numerot di ovat kokonaislukuja välillä 0..k-1, (eli  d_{i}\in [0..k-1]).  Kantaluku k on yleensä positiivinen kokonaisluku.
Kokonaislukujärjestelmässä luku kirjoitetaan paikkamerkintänä numeroiden jonona  \ d_{n}d_{n-1}d_{n-2}...d_{1}d_{0},d_{-1}d_{-2}..., missä pilkun vasemmalla puolella olevat numerot muodostavat luvun kokonaisosan ja oikealla puolella olevat sen murto-osan (desimaalijärjestelmässä desimaaliosan). Kokonaislukuosasta jätetään merkitsemättä alkunollat.  Voidaan osoittaa, että tällä tavalla voidaan ilmaista kaikki erilaiset reaaliluvutselvennä, kunhan numeroiden merkitsemiseen on riittävästi tilaa ja aikaa. Desimaalijärjestelmässä pilkku merkitään toisissa maissa myös desimaalipisteellä.
Kantaluvusta riippuen luvulle saadaan erilainen esitys eri lukujärjestelmissä.
Luvun kantaluvun vaihto paikkamerkinnässä

Huomautus: x0 = 1 eli mikä tahansa luku (x ei saa olla 0) korotettuna potenssiin nolla on yksi.
10-järjestelmässä lukujen painoarvo menee seuraavasti (10:llä jaolliset painoarvot): .... 1000, 100, 10, 1 .... esimerkiksi
15410 = 1·102 + 5·101 + 4·100
Heksadesimaalijärjestelmässä taas on heksadesimaaliluvulla 1016 jaolliset painoarvot (eli 1610-jaolliset): .... 4096, 256, 16, 1.  Esimerkiksi
4F0716 = 4·163 + 15·162 + 0·161 + 7·160  (eli 416 · 100016 + F16 · 10016 + 016 · 1016 + 716 · 016)
Näin ollen esimerkiksi jos muutamme luvun 102410 heksadesimaaliluvuksi, voimme käsitellä sitä seuraavasti:
Katsomme suurimman painoarvoluvun joka on silti pienempi kuin 1024, tässä tapauksessa 256. Kerromme sen niin suurella luvulla kuin mahdollista, että se ei silti ylitä tavoittelemaamme lukua. saadaan luku 4.
eli siis 102410 = 4·25610.
Heksadesimaalilukuna 25610 = 10016 joten 4·10016 = 40016 joka on tavoittelemamme luku.
Toisena esimerkkinä voidaan ottaa luku 738610. se on 1·163 + 12·162 + 13·161 + 10·160
Tästä saadaan siis luku 1CDA16
Luvun kantaluvun vaihto paikkamerkinnässä > Kantaluvun vaihto jakolaskun avulla

Jakoalgoritmia voidaan helposti soveltaa kymmenlukujärjestelmässä olevien kokonaislukujen esittämiseksi eri lukujärjestelmissä. Muissa lukujärjestelmissä olevat luvut täytyy ensin muuntaa kymmenlukujärjestelmään ennen jakoalgoritmin soveltamista. Sovellus toimii seuraavanlaisesti:
Otetaan kaksi kakkosta suurempaa kokonaislukua a ja b. a on muunnettava luku ja b on kohdejärjestelmä.
Suoritetaan laskutoimitus  a-\left[{\frac {a}{b}}\right]\cdot b (merkintä  \left[{\frac {a}{b}}\right] tarkoittaa, että a jaetaan b:llä, mutta huomioidaan tuloksesta vain kokonaisosa).
Edellisen laskutoimituksen tulos on muunnoksen ensimmäinen, vähiten merkitsevä numero. Otetaan talteen myös laskutoimituksen  \left[{\frac {a}{b}}\right] tulos, sillä sitä käytetään seuraavassa kohdassa.
Toistetaan sama laskutoimitus, mutta tällä kertaa korvataan a edellisen laskutoimituksen  \left[{\frac {a}{b}}\right] tuloksella. Eli toinen laskutoimitus olisi kokonaan uudelleen laskettuna muotoa  \left[{\frac {a}{b}}\right]-\left[{\frac {\left[{\frac {a}{b}}\right]}{b}}\right]\cdot b
Tuloksena saatiin muunnoksen seuraava numero.
Jatketaan muunnosta, kunnes laskun  \left[{\frac {a}{b}}\right] tulos on alle yksi.
Seuraavassa perusteellinen esimerkki siitä, kuinka tapahtuisi luvun 102410 muuntaminen heksadesimaaliluvuksi. a=1024 , b=16
1024-\left[{\frac {1024}{16}}\right]\cdot 16=1024-64\cdot 16=1024-1024=0,\qquad \left[{\frac {1024}{16}}\right]=64
64-\left[{\frac {64}{16}}\right]\cdot 16=64-4\cdot 16=64-64=0,\qquad \left[{\frac {64}{16}}\right]=4
4-\left[{\frac {4}{16}}\right]\cdot 16=4-0\cdot 16=4-0=4,\qquad \left[{\frac {4}{16}}\right]=0
Lopputulos luetaan alhaalta ylöspäin, eli 102410 on siis 40016.
Yhtä yksinkertaisesti voimme esimerkiksi muuttaa luvun 7816210, kuusikymmenlukujärjestelmään. a=78162 , b=60
78162-\left[{\frac {78162}{60}}\right]\cdot 60=78162-1302\cdot 60=78162-78120=42,\qquad \left[{\frac {78162}{60}}\right]=1302
1302-\left[{\frac {1302}{60}}\right]\cdot 60=1302-21\cdot 60=1302-1260=42,\qquad \left[{\frac {1302}{60}}\right]=21
21-\left[{\frac {21}{60}}\right]\cdot 60=21-0\cdot 60=21-0=21,\qquad \left[{\frac {21}{60}}\right]=0
Kuusikymmenlukujärjestelmää käytetään lähinnä ajan mittaamiseen (sekunnit ja minuutit). Jos alkuperäinen kymmenlukujärjestelmässä ollut luku oli sekunneissa, lopputulos on 21 tuntia 42 minuuttia ja 42 sekuntia.
Eri lukujärjestelmillä laskeminen

Kantaluvusta riippumatta luvuilla "yksi nolla" (10) kertominen ja jakaminen on äärimmäisen helppoa.
esimerkiksi
Heksadesimaaliluvuilla: 2416 · 1016 = 24016  (3610 * 1610 = 57610)
Binääriluvulla: 110b · 100b = 11000b (610 · 410 = 2410)
Yhteen- ja vähennyslaskutkaan eivät ylitsepääsemättömiä ole. Kyseessä on vain tottumuskysymys. Periaatteessa yhteenlasku on aivan yhtä yksinkertaista erikantaisilla luvuilla. Ihmiset ovat vain tottuneet käyttämään 10-järjestelmää.
Numerojärjestelmät
arabialainen | armenialainen | babylonialainen | heprealainen | kiinalainen | kreikkalainen | mayalainen | roomalainen
binääri- | senaari-  | oktaali- | kymmen- (desimaali-) | duodesimaali- | heksadesimaali- | vigesimaali- | seksagesimaalijärjestelmä
Killing Loneliness

| ”Killing Loneliness” HIM |
| --- | --- | --- |

Singlen tiedot
 Albumilta: Dark Light
 Äänitetty : 2005
 Julkaistu: huhtikuu 2006
 Tuottaja(t): HIM
 Tyylilaji: rock
 Kesto: 04.29
 Levy-yhtiö: Helsinki Music Company Sire Records
Listasijoitukset
  Suomen virallinen lista: 2.
HIMin muut singlet
| ”Vampire Heart” 2005 | ”Killing Loneliness” 2006 | ”Under the Rose” 2006 |
Killing Loneliness on suomalaisen HIM-yhtyeen single levyltä Dark Light. Kappaleen innoittajana on ollut Brandon Novak. Novak oli kärsinyt heroiiniriippuvaisuudesta ja sanoi syyksi ”Kill the loneliness.” Ville Valo sai idean aiheesta ja sävelsi ja sanoitti kappaleen. Kappaleesta on tehty kaksi musiikkivideota: Yhdysvaltain ja Euroopan versio. Yhdysvaltain versiossa Valo kävelee Kat Von D:n perässä, ja Euroopan versiossa kuvataan tyttöä, jolla on pakkomielle yhtyettä kohtaan.
Kelalammi

| Kelalammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′54″N, 24°55′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.010
Mittaustietoja
Pinnankorkeus:  106,3 m 
Rantaviiva:  2 km 
Pinta-ala:  0,09 km² 
 fiKelalammi 
Kelalammi on Jämsän länsiosassa sijaitseva yhdeksän hehtaarin laajuinen järvi. Etäisyys Jämsän keskustasta on yhdeksäntoista kilometriä luoteeseen ja Tampereelta 82 kilometriä koilliseen. Lähin kaupunkimainen keskus on Mänttä lännessä.
Maantiede

Kelalammen pituus on noin 850 metriä, leveys vaihtelee sadan metrin molemmin puolin. Koillisessa on pieni lahti, josta lähtee Kelaoja pohjoiseen kohti Karppijärveä. Kelalammen länsipuolella on Kelaharju ja Kiviristinmaa. Aivan Kelalammen länsipuolitse kulkee kantatie 56. Kelalammen länsipuoliset vakavedet kuuluvat Kokemäenjoen vesistöön.
Kelalammi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Kelalammi on Lahnajoen alueen luoteisia vakavesiä.
Kissology Volume Three: 1992–2000

| Kissology Volume Three: 1992–2000 KISS |
| --- | --- | --- |

Julkaisun tiedot
 Äänitetty : lokakuuta 2007
 Tuottaja(t): KISS
 Tyylilaji: Hard rock Glam rock Rock and roll
 Kesto: 120.18
KISSin muut julkaisut
| Kissology Volume Two: 1978-1991 2007 | Kissology Volume Three: 1992–2000 2007 |   |
Kissology Volume Three: 1992–2000 on 18. joulukuuta 2007 julkaistu Kissin DVD-kokoelma, joka sisältää studio- ja livemateriaalia vuosilta 1992–2000.